ป.ป.ท.สอบไอ้โม่ง ทุจริตสื่อการเรียน
เมื่อวันที่ 27 ธ.ค. ศูนย์ประสานงานเครือข่าย ภาคประชาสังคม ป.ป.ท.เขต 4 พร้อมคณะกรรมการธรรมาธิบาล จ.มหาสารคาม (ก.ธ.จ.) ไปตรวจสอบสื่อการเรียนการสอนงบประมาณ 300,000 บาทของ ร.ร.วังยาววิทยายน อ.โกสุมพิสัย จ.มหาสารคาม ที่ทางโรงเรียนไม่ได้สั่งซื้อ แต่มีบริษัทแห่งหนึ่งส่งมาให้ 18 กล่อง พร้อมใบส่งของนายธัยชัยสิทธิ์ คลังแสง ก.ธ.จ.มหาสารคาม กล่าวว่า ได้รับการร้องเรียน จากโรงเรียนในสังกัด สนง.เขตพื้นที่การศึกษาประถมศึกษา (สพป.) มหาสารคาม เขต 3 ว่ามีการส่งสื่อ การเรียนการสอนมาให้โรงเรียนทั้งที่ไม่ได้สั่งซื้อ สอบถาม สพป.เขต 3 ทราบว่า สนง.คณะกรรมการการศึกษาขั้นพื้นฐาน (สพฐ.) ได้จัดงบประมาณจัดซื้อ สื่อการเรียนการสอนทั่วประเทศ รวม 40 เขต เขตละ 5 ล้านบาท เป็นเงิน 200 ล้านบาท และ สพป.เขต 3 ได้โอนเงินให้โรงเรียนที่ได้งบประมาณไปแล้ว 21 แห่ง เมื่อวันที่ 29 ก.ย.2559 จากการลงพื้นที่โรงเรียน 13 แห่ง และได้พูดคุยว่าอย่าดำเนินการจัดซื้อจัดจ้าง เป็นอันขาด เพราะอาจจะเข้าข่ายทุจริตได้,ดร.เจนรบ พละเดช นักวิชาการยุติธรรม ป.ป.ท. เขต 4 กล่าวว่า จากที่ได้รับรายงานทราบว่า มีการ ใช้งบประมาณจัดซื้อจัดจ้างสื่อการเรียนการสอนในส่วนของ สพป. มหาสารคามเขต 3 ซึ่งได้รับงบประมาณ จาก สพฐ. จำนวน 5 ล้านบาท โดยจัดสรรให้กับทาง โรงเรียน จำนวน 21 โรงเรียน ซึ่งส่อไปในทางมิชอบ คือ 1.มีการสั่งซื้อสื่อการเรียนมาลงตามโรงเรียนต่างๆ โดยที่โรงเรียนมิได้สั่งซื้อ 2.โรงเรียนที่ได้รับสื่อการเรียนการสอนไม่รู้จักกับผู้รับจ้าง 3.สื่อการเรียน ดังกล่าวไม่ตรงตามความต้องการของแต่ละโรงเรียน 4.มีการล็อกสเปกสินค้ามาให้กับโรงเรียนที่ได้งบประมาณ หากทางโรงเรียนดำเนินการจัดซื้อจัดจ้างไม่เป็นไปตามระเบียบอาจจะส่อไปในทางทุจริต ซึ่ง ป.ป.ท.เขต 4 จะสืบสวนดำเนินการกับ ผู้ที่เกี่ยวข้องต่อไป,ทางด้านนายนิคม ไวบรรเทา ผอ.ร.ร.วังยาววิทยายน เปิดเผยว่า ทางโรงเรียนได้งบประมาณ จำนวน 300,000 บาท แต่ไม่ได้ทำการจัดซื้อจัดจ้าง สื่อการเรียนการสอนดังกล่าวแต่อย่างใด แต่มีบริษัท แห่งหนึ่งส่งพัสดุมาให้ 18 กล่อง จำนวนสิ่งของ 160 รายการ รวมเงิน 299,998 บาท พร้อมกับแนบ ใบสั่งซื้อและใบส่งของมาให้ทางโรงเรียน ขณะนี้ ได้มอบหมายให้เจ้าหน้าที่พัสดุไปแจ้งความกับพงส. ที่ สภ.โกสุมพิสัย เพื่อลงบันทึกประจำวันไว้เป็นหลักฐานต่อไป.
ศูนย์ประสานงานเครือข่าย ภาคประชาสังคม ป.ป.ท.เขต 4 พร้อมคณะกรรมการธรรมาธิบาล จ.มหาสารคาม (ก.ธ.จ.) ไปตรวจสอบสื่อการเรียนการสอนงบประมาณ 300,000 บาทของ ร.ร.วังยาววิทยายน อ.โกสุมพิสัย จ.มหาสารคาม
โรงเรียนวังยาววิทยายน,ทุจริตสื่อการเรียนการสอน,ทุจริตจัดซื้อ,คณะกรรมการการศึกษาขั้นพื้นฐาน,มหาสารคาม